
Umhverfis-, orku- 
og loftslagsráðherra
Guðlaugur Þór Þórðarson


Reykjavík, 16. janúar 2022


ÁFORM UM LAGASETNINGU

Frumvarp til laga um breytingu á lögum um loftslagsmál nr. 70/2012
(Styrking stjórnsýslu  loftslagsmála) 


Að mati Náttúruverndarsamtaka Íslands er stjórnsýsla loftslagsmála óstyrk og tvístruð. Á fyrra kjörtímabili kom út skýrsla Capacent um málið sem ekki gerð opinber og því ekki unnið úr skýrslunni.

Til að stjórnsýslan virki er fyrsta vers er að stjórnvöld móti skýra afgerandi stefnu í loftslagsmálum. Ella verður æði erfitt fyrir starfsmenn stjórnarráðsins, Umhverfisstofnunar, Veðurstofu Íslands eða aðrar opoinberar stofnanir að vinna yirlýstum markmiðum Íslands. 

Dæmi um ákvarðanfælni ríkisstjórnarinnar er að enn hefur ekkert markmið verið sett um hlutdeild Íslands í markmiði Evrópusambandsins um 55% samdrátt í losun. Þegar markmið ESB var upphaflega kynnt 10. desember 2010, sagði forsætisráðherra í viðtali við Spegilinn, að hlutdeild Íslands gæti verið á bilinu 40 – 45% en í framhaldinu hélt hún sig við að Ísland myndi draga úr losun um 55% í samfloti við Evrópusambandið og Noreg. Vandinn við þessa framsetningu er að þegar í febrúar árið 2020 kynntu norsk stjórnvöld skrifstofu Loftslagssamningsins í Bonn um uppfært markmið Noregs um 50 – 55% samdrátt í losun. Ekkert samflot þar.

Hlutverk Loftslagsráðs
Í lögum um loftslagsmál segir að meginhlutverk ráðsins sé „…að veita stjórnvöldum aðhald og ráðgjöf um stefnumarkandi ákvarðanir og markmið Íslands sem tengjast loftslagsmálum.”

Á hinn bóginn segir í sömu lagagrein að ráðið skuli:

f. vinna að öðrum verkefnum sem ráðherra felur ráðinu hverju sinni.

Gefur augaleið að meginhlutverk ráðsins og staða þess gagnvart ráðherra fara ekki saman. Ætla má að flest verkefni ráðsins hafi verið unnin fyrir tilstuðlan umhverfisráðherra.

Staða formanns og varaformanns
Ennfremur segir í lögunum, að „ Ráðherra skipar formann og varaformann loftslagsráðs.” Ráðherraskipaðir formenn standa vekit gagnvart ríkisstjórn. Heppilegra væri ef Alþingi skipaði formann og varaformann ráðsins. Auk þess telja Náttúruverndarsamtök Íslands afar óheppilegt að formaður Loftslagsráðs eigi jafnframt sæti í stjórn Grænvangs og gegni hlutverki helsta ráðgjafa ríkisstjórnarinnar í loftslagsmálum.

Fram kom í skýrslu Capacent að loftslagsráð í Danmörku, Svíþjóð og Finnlandi hafi mun sjálfstæðari stöðu en hið íslenska.

Stuðningur við frjáls félagasamtök
Náttúruverndarsamtök Íslands leggja jafnframt þunga áherslu á að stjórnvöld styðji við starfsemi frjálsra félagasamtaka sem beita sér í loftslagsmálum. Samtök almennings sem gegna því mikilvæga hlutverki að veita stjórnvöldum og atvinnulífi aðhald með vel undirbúinni gagnrýni. Slíkur stuðningur er í samræmi við skuldbindingar Íslands samkvæmt Árósasamningnum. Ennfremur, samtök almennings gegna lykilhlutverki við að efla traust.

„Ákvæði 5. gr. b. (Loftslagsráð) og 5. gr. c. laganna (Loftslagsstefna ríkis og sveitarfélaga)“ sem sett voru með breytingu á loftslagslögunum árið 2019 hafa reynst bitlítil. Loftslagsráð sem er á framfæri ráðherra getur ekki verið sjálsfstætt í störfum sínum. 

Ráðgefandi?
Ráðgefandi loftslagsráð getur ekki gegnt því hlutverki nema að því tilskyldu að ráðgjöf þess og tilmæli byggi á bestu fáanlegu upplýsingum. Ráð með 5 – 7[footnoteRef:1] fulltrúum sem öll eru sérfróð um hvernig unnt er að draga úr losun gróðurhúsalofttegunda sem mest, hraðast og best.  Breyta verður lögum þannig að loftslagsráð hafi á að skipa færustu sérfræðingum. [1:  Stjórnsýslufræðin kenna okkur að virkustu nefndir hin opinbera eru þriggja, fimm eða sjö manna nefndir.] 


1. Hvernig Ísland getur staðist alþjóðlegar skuldbindingar og jafnvel gert betur.
2. Hvernig getur Ísland fasað út jarðefnaeldsneyti[footnoteRef:2] [2: ] 

3. Hvernig best megi haga starfi Íslands á alþjóðavettvangi. Einkum er mikilvægt að gera grein fyrir samstarfi við Evrópusambandið.

Gagnsæi
Stjórnvöld hafa ekki veitt skýrar og upplýsingar um stefnumið sín. Til dæmis, hvernig skuli ná kolefnishlutleysi árið 2040. Þess í stað hafa ráðherrar og alþingismenn treyst  á markmið sem er svo langt frammi í tíma að ekki þurfi að kynna magnbundnar og tímasettar áætlanir um hvernig skuli ná skuli markmiðinu eftir 17 ár.

Í júní 2020 var kynnt aðgerðaáætlun í loftslagsmálum. Áætlunin var ekki fullunnin en margt gott í henni. Undrun vakti þó að sjávaruútvegurinn var tekinn út úr áætluninni örfáum dögum síðar og settur í sérstakan starfshóp skipaður af fjármálaráðherra. Umhverfisráðherra fékk að skipa einn fulltrúa í nefndina. Frá þeim tíma hefur lítið fréttst af störfum nefndarinnar.

Súrnun sjávar
Loftslagsbreytingar ógna lífi og vistkerfum um allan heim. Jafnframt er súrnun sjávar mikil ógn við lífríki Norður Atlantshafsins. Í vísindaskýrslu um loftslagsbreytingar (Veðurstofan 2018) má lesa að til að unnt verði að stöðva súrnun sjávar verði að halda hækkun hitastigs vel innan við 2°C. Tæpara getur það vart staðið.

Samstarf við Evrópusambandið
Í loftslagskafla stefnuyfirlýsingar ríkisstjórnarinnar er ekki minnst á minnst á Evrópusambandið. Þetta vekur furðu því stefna landsins byggir að mjög miklu leyti á stefnu Evrópusambandsins. Um það verður að upplýsa. Dæmi um þetta er að ný og endurskoðuð stefna ESB muni í mun meira mæli á viðskiptakerfi sambandsins með losunarheimildir (ETS).



Virðingarfyllst,

F.h. Náttúruverndarsamtaka Íslands

